2. ΝΟΜΟΣ 2550 της 24/25 Οκτ. 1920 (ΦΕΚ Α΄ 248) Περί κυρώσεως του από 8 Φεβρ. 1919 Ν.Δ/τος "περί αξιωματικών παρανόμως απουσιαζόντων εις το εξωτερικόν". Κυρούται το από 8 Φεβρ. 1919 Ν.Δ/μα "περί αξιωματικών παρανόμως απουσιαζόντων εις το εξωτερικόν" προκληθέν υπό του Υπουργικού Συμβουλίου απούσης της Βουλής. Άρθρ.1.-Πας αξιωματικός, ανθυπασπιστής ή στρατιωτικός υπάλληλος, όστις κατόπιν διαταγής ανωτέρου του και άνευ τοιαύτης παραδίδεται εις τον στρατόν ή τας αρχάς ξένου Κράτους, μη διατελούντος εν εμπολέμω καταστάσει προς την Ελλάδα είτε εντός των ορίων της Επικρατείας είτε εκτός τούτων, θεωρείται, ασχέτως προς την ην φέρει ποινικήν ευθύνην, κατά τας διατάξεις της Στρατ. Ποιν. Νομοθεσίας και των σχετικών ταύτη Νόμων, διατελών εν παρανόμω απουσία μετά οκτώ ημέρας από της παραδόσεώς του μέχρι της επιστροφής του εντός των ορίων του Κράτους και εμφανίσεώς του εις τινά οιανδήποτε στρατιωτικήν αρχήν. Άρθρ.2.-Ο εν παρανόμω απουσία κατά το προηγούμενον άρθρον διατελών κατά την διάρκειαν της καταστάσεως ταύτης απόλλυσι παν δικαίωμα απορρέον εκ του βαθμού του και ιδία το του μισθού και προαγωγής. Ο χρόνος καθ’ ον διετέλεσεν εν παρανόμω απουσία δεν υπολογίζεται κατά την τυχόν απονομήν συντάξεως.  Άρθρ.3-7.(Αφεώρων τους κατ’ Αυγ. 1916 παραδοθέντας εν τη Αν. Μακεδονία εις τον Βουλγαρικόν ή Γερμανικόν Στρατόν αξιωματικούς κλπ. του Δ΄ Σώματος Στρατού). 